Up-235/21
Datum: 2021-06-01T00:00:00.000+02:00
ecli: ECLI:SI:USRS:2021:Up.235.21
vrsta: posamični akt
zadeva: ustavna pritožba
objavljeno: Neobjavljeno | 01.06.2021
dokument: USE1971
akt: Ustavna pritožba zoper sklep Okrožnega sodišča v Mariboru št. X Kpr 21969/2012 z dne 8. 5. 2014

Ustavna pritožba zoper odredbo Okrožnega sodišča v Mariboru št. X Kpr 21969/2012 z dne 9. 5. 2014, odredbo Okrožnega sodišča v Mariboru št. X Kpr 49622/2015 z dne 2. 9. 2019 in dopis Okrožnega sodišča v Mariboru št. X Kpr 49622/2015 z dne 26. 10. 2020 

Ustavna pritožba zoper sklep Okrožnega sodišča v Mariboru št. I Ks 49622/2015 z dne 23. 12. 2020 v zvezi s sklepom Okrožnega sodišča v Mariboru št. X Kpr 49622/2015 z dne 26. 10. 2020
resitev: zavrženje															zavrženje															nesprejem ustavne pritožbe
odlocitev: sklep
vlagatelj: Urška Šprah, Združeni arabski emirati
datum_vloge: 2021-03-15T23:00:00.000Z
datum_odlocitve: 2021-05-31T22:00:00.000Z

# Up-235/21-13

1. 6. 2021

## SKLEP

Senat Ustavnega sodišča je v postopku za preizkus ustavne pritožbe, ki jo je vložila Urška Šprah, Združeni arabski emirati, ki jo zastopa Odvetniška pisarna Stušek, d. o. o., Celje, na seji 1. junija 2021

**sklenil:**

**Ustavna pritožba zoper sklep Okrožnega sodišča v Mariboru št. X Kpr 21969/2012 z dne 8. 5. 2014 se zavrže.**

**Ustavna pritožba zoper odredbo Okrožnega sodišča v Mariboru št. X Kpr 21969/2012 z dne 9. 5. 2014, odredbo Okrožnega sodišča v Mariboru št. X Kpr 49622/2015 z dne 2. 9. 2019 in dopis Okrožnega sodišča v Mariboru št. X Kpr 49622/2015 z dne 26. 10. 2020 se zavrže.**

**Ustavna pritožba zoper sklep Okrožnega sodišča v Mariboru št. I Ks 49622/2015 z dne 23. 12. 2020 v zvezi s sklepom Okrožnega sodišča v Mariboru št. X Kpr 49622/2015 z dne 26. 10. 2020 se ne sprejme.**

---

Senat je ustavno pritožbo zavrgel, ker pravna sredstva niso izčrpana (1. točka izreka).

Senat je ustavno pritožbo zavrgel, ker ne gre za posamičen akt državnega organa, organa lokalne skupnosti ali nosilca javnih pooblastil, s katerim bi bilo odločeno o pritožničini pravici, obveznosti ali pravni koristi (2. točka izreka).

Pritožničine vloge v delu, ki jo je smiselno opredelila kot pobudo za začetek postopka za oceno ustavnosti 548. člena Zakona o kazenskem postopku (Uradni list RS, št. 32/12 – uradno prečiščeno besedilo, 47/13, 87/14, 66/17, 22/19 in 200/20 – ZKP), Ustavno sodišče ni obravnavalo, ker je presojo izpodbijanih določb predlagala podrejeno. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) ne omogoča, da bi pritožnik ob vložitvi ustavne pritožbe podrejeno vložil pobudo za oceno ustavnosti predpisa, zato Ustavno sodišče take podrejene pobude ne presoja.[1] Sicer pa bi Ustavno sodišče, če bi ugotovilo, da izpodbijane odločbe temeljijo na protiustavnem predpisu, oceno njegove ustavnosti opravilo po uradni dolžnosti (drugi odstavek 59. člena ZUstS).

Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55. b. člena ZUstS (3. točka izreka)

Senat Ustavnega sodišča je sprejel ta sklep na podlagi prve in pete alineje prvega odstavka 55.b člena ter drugega odstavka 55.b člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Marko Šorli ter člana Dr. Dr. Klemen Jaklič (Oxford ZK, Harvard ZDA) in dr. Katja Šugman Stubbs. Sklep je sprejel soglasno.

Marko Šorli

Predsednik senata

[^[1]]: Glej sklepa Ustavnega sodišča št. Up-810/11 z dne 4. 10. 2012 in št. Up-457/13 z dne 17. 6. 2015.